Skijaški skokovi na Zimskim olimpijskim igrama 1936.
Šablon:Skijaški skokovi na ZOI 1936. Skijaški skokovi na ZOI 1936. u Garmisch-Partenkirchenu održano je 16. februara na Velikoj olimpijskoj skakaonici, čija je kritična tačka tada bila na 80 m. Prva serija počela je u 11 sati. Vremenski uslovi bili su dobri, s temperaturom između 0° do 3° C i bez vjetra. Dužinu od 80 m niko nije dosegao zbog teških sniježnih uslova, tako da je dužina koju je postigao pobjednika iznosila 74,5, odnosno 75 m. Drugoplasirani Sven Selånger dvaput je skočio 76 m. U 2. seriji Shinji Tatsuta skočio je 77 m, ali nije uspio ostati na nogama. Osim Tatsute, koji je pao u objema serijama, pali su još i Goro Adachi (u 2. seriji, nakon veoma dobrog prvog skoka), Sauli Pälli (u objema serijama) i Mario Bonomo (u prvoj; zbog pada nije mogao nastupiti u 2. seriji, po čemu je bio jedini). Sudije, G. Schmidt (Njemačka), J. Asp (Norveška) i R. Straumann (Švicarska), odlučile su da je Birger Ruud imao najsloženiji stil.